# **DĖL ROKIŠKIO RAJONO SAVIVALDYBĖS TARYBOS 2018 M. SAUSIO 23 D. SPRENDIMO NR. TS-17 „DĖL PARDUODAMŲ ROKIŠKIO RAJONO SAVIVALDYBĖS BŪSTŲ SU PAGALBINIO ŪKIO PASKIRTIES PASTATAIS SĄRAŠO PATVIRTINIMO“ DALINIO PAKEITIMO**

#

# 2018 m. vasario 23 d. Nr. TS-

# Rokiškis

#

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punktu bei 6 dalies 6 punktu, Rokiškio rajono savivaldybės taryba  n u s p r e n d ž i a:

#  Išbraukti iš Rokiškio rajono savivaldybės tarybos 2018 m. sausio 23 d. sprendimu Nr. TS-17 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“ patvirtinto Parduodamų Rokiškio rajono savivaldybės būstų su pagalbinio ūkio paskirties pastatais sąrašo:

# 1. Gyvenamąjį namą, esančį Beržų g. 1, Jūžintų mstl., Jūžintų sen.,

2. Gyvenamąjį namą, esantį J. O. Širvydo g. 28, Jūžintų mstl., Jūžintų sen.

#  Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

#

Savivaldybės meras                                                                                           Antanas Vagonis

# Violeta Bieliūnaitė-Vanagienė

Rokiškio rajono savivaldybės tarybai

# **SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2018 M. SAUSIO 23 D. SPRENDIMO TS-17 „DĖL PARDUODAMŲ ROKIŠKIO RAJONO SAVIVALDYBĖS BŪSTŲ SU PAGALBINIO ŪKIO PASKIRTIES PASTATAIS SĄRAŠO PATVIRTINIMO“ DALINIO PAKEITIMO” AIŠKINAMASIS RAŠTAS**

**Parengto sprendimo projekto tikslai ir uždaviniai.**

Atsižvelgiant į tai, kad pastatai, esantys Beržų g. 1, Jūžintuose (unikalus numeris 7396-3010-3038) ir J. O. Širvydo g. 28, Jūžintuose, Jūžintų sen. (unikalus numeris 7398-9010-8015) nėra išskirstytas butais ar kitomis patalpomis ir įregistruoti kaip vienas turto vienetas būtina tikslinti savivaldybės tarybos sprendimu patvirtintą parduodamų Rokiškio rajono savivaldybės būstų su pagalbinio ūkio paskirties pastatais sąrašą.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

 **Sprendimo projekto esmė.**

Parduodamų Rokiškio rajono savivaldybės būstų su pagalbinio ūkio paskirties pastatais sąrašas buvo patvirtintas savivaldybės tarybos 2015 m. birželio 26 d. sprendimu Nr. TS-164. Sąrašuose būstų plotai buvo nurodyti atsižvelgiant į seniūnijų ir švietimo įstaigų, kurių apskaitoje yra savivaldybės ir socialiniai būstai, pateiktus duomenis. Rengiant savivaldybės tarybos sprendimo dėl Rokiškio rajono savivaldybės būsto ir socialinio būsto sąrašų patvirtinimo pataisas būstų plotai nebuvo peržiūrimi. 2018 m. sausio 23 d. Rokiškio rajono savivaldybės tarybos sprendimu TS-17 buvo patvirtintas parduodamų Rokiškio rajono savivaldybės būstų su pagalbinio ūkio paskirties pastatais sąrašas, kuriame nebuvo ištaisytos klaidos.

Savivaldybės būstas, esantis Beržų g. 1, Jūžintuose (unikalus numeris 7396-3010-3038) Nekilnojamojo turto registre įregistruotas kaip vienas pastatas, t. y. mokyklos bendrabutis, kurio plotas 218,73 kv. m. Pastatas nėra išskirstytas butais ar pastato dalimis. Atskiri objektai pastate nėra įregistruoti, todėl negali būti parduodama namo dalis, kurios naudingasis plotas 60,73 kv. m, nes tokio turto vieneto Beržų g. 1, Jūžintų mstl., Jūžintų sen., nėra.

Pastatas, esantis J. O. Širvydo g. 28, Jūžintų mstl., Jūžintų sen. (unikalus numeris 7398-9010-8015, naudingasis plotas 91,92 kv. m) Nekilnojamojo turto registre įregistruotas kaip vienas turto vienetas yra išnuomotas dviem šeimoms. Į parduodamų Rokiškio rajono savivaldybės būstų su pagalbinio ūkio paskirties pastatais sąrašą buvo įtraukta dalis namo, kuri nuomojama savivaldybės būsto sąlygomis, tačiau ta dalis nėra teisiškai įregistruota, todėl būtina išbraukti šį pastatą iš parduodamų Rokiškio rajono savivaldybės būstų su pagalbinio ūkio paskirties pastatais sąrašo, nes gyvenamojo namo J. O. Širvydo g. 28, Jūžintų mstl., Jūžintų sen., dalis, kurios naudingasis plotas 45,27 kv. m Nekilnojamojo turto registre nėra įregistuota.

**Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos.

**neigiamos** – savivaldybės būsto nuomininkai neteks galimybės įsigyti būstus.

 **Kokia sprendimo nauda Rokiškio rajono gyventojams.**

 Savivaldybės tarybos patvirtintas Parduodamų Rokiškio rajono savivaldybės būstų su pagalbinio ūkio paskirties pastatais sąrašas skelbiamas viešai savivaldybės internetiniame puslapyje, todėl gyventojai turi galimybę susipažinti su šiais sąrašais.

**Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės, nes savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus

 vyriausioji specialistė Violeta Bieliūnaitė-Vanagienė